Алымова Бүбаим
Алымова Бүбаим 1951-жылы азыркы Сузак районунун Көк-Арт айылында туулган.
 
 Орто мектепти аяктагандан кийин, “Дружба” совхозунун мал фермасына саанчы болуп жумушка орношуп,
 1995- жылы совхоз таркап кеткенге чейин эмгектенген.
 Өмүр бою бир жерде иштеп, совхоздун, айылдын өнүп- өсүшүнө чоң салымын кошкон.
 Малдын сүттүүлүгүн көбөйтүү боюнча новаторлук сунуштарды киргизген.
 Көп жолу социалисттик мелдештин жеңүүчүсү аталып, совхоздун Ардак тактасында сүрөтү илинген.
 Беш жылдык пландарын ашыгы менен аткарып, көптөгөн грамоталар, акчалай жана баалуу сыйлыктар менен сыйланган.
 1973-жылы КПССтин мүчөлүгүнө кабыл алынып, совхоздун парт.
 комитетинин мүчөсү болгон.
 Совхозго жаңыдан саанчы болуп жумушка орношкон жаштарга насаатын айтып, тажрыйбасы менен тең бөлүшүп, жаштардын кесипкөй адис болуп чыгышына көп эмгек жумшаган.

 6 кыз, бир уулдун энеси.
 2010-жылы оорудан каза болгон.

Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Сузак району
Багыш айылы